
RAPORT DE SPECIALITATE
Privind aprobarea Normelor pentru execuţia  lucrărilor tehnico-edilitare din municipiul Timişoara
 pe domeniul public

Având în vedere Referatul de aprobare al proiectului de hotărâre, al Primarului Municipiului Timişoara şi Proiectul de hotărâre privind lucrările tehnico-edilitare care se execută pe domeniul public ,  prin care se propune aprobarea prezentelor Norme pentru execuţia lucrărilor     tehnico-edilitare din municipiul Timişoara pe domeniul public.
Facem următoarele precizări:
            În conformitate cu modificările legislative recente recente aduse de Legea nr. 7/2020 pentru modificarea şi completarea Legii nr.10/1995 privind calitatea în construcţii şi pentru modificarea şi completarea Legii nr. 50/1991 privind autorizarea executării lucrărilor de construcţii. La art. 11alin. (7) din Legea nr.50/1991 se prevede că:
       “ Se pot executa fără autorizație de construire:
……
e) lucrări de branșamente și racorduri executate pe domeniul public la infrastructura tehnico-edilitară existentă în zonă, cu acordul/autorizația administratorului drumului.”
 	Astfel, a apărut  necesitatea obiectivă a adaptării cuprinsului actelor conform noilor cerinţe legale, întrucât, orice referire la prevederi legale abrogate sau modificate prin efectul noilor legi să fie înlocuite în mod corespunzător. 
      Administrarea drumurilor din municipiul Timişoara se face de către Direcţia Generală Drumuri, Poduri, Parcaje şi Reţele de Utilităţi prin Serviciul Drumuri, Poduri,Parcaje, Canalizare, Alimentare cu Apă.
      Execuţia lucrărilor se face numai cu respectarea legislaţiei şi condiţiilor prevăzute de normativele tehnice de proiectare şi execuţie în vigoare în domeniul construcţiilor şi a legilaţiei specifice privind domeniul gazelor şi energiei.
       Proiectul de Hotărâre precizează faptul că toate lucrările tehnico-edilitare care afectează domeniul public se pot executa după caz numai după obţinerea :
· Acordului Administratorului Drumului 
· Permisului de Spargere 
· Permisului de Intervenţie ,eliberate de către Serviciul Serviciul Drumuri, Poduri,Parcaje, Canalizare, Alimentare cu Apă din cadrul Direcţiei Generale Drumuri,Poduri,Parcaje şi Reţele de Utilităţi a Primăriei Municipiului Timişoara.
      Prin eliberarea documentaţiei mai sus menţionate, în cadrul acestor documente sunt prevăzute obligaţii şi răspunderi cu privire la modul de executare al lucrărilor, încadrarea în termenele prevăzute, semnalizarea corespunzătoare şi asigurarea siguranţei circulaţiei rutiere conform normativelor în vigoare, refacerea domeniului public afectat.
       În caz de nerefacere a domeniului public afectat,executantul va fi sancţionat cu: amendă contravenţională şi cu plata cheltuielilor pentru refacerea tramei stradale, conform devizului întocmit de către contructorul care a executat lucrările de refacere.Dovada achitării amenzilor stabilite prin Procesul-Verbal de constatare şi sancţionare a contravenţiilor se va prezenta Serviciului de specialitate din cadrul Primăriei Municipiului Timişoara, care a aplicat sancţiunea.
        Lucrările de refacere a drumului se vor realiza de către executantul cu care administratorul drumului a încheiat contractul de întreţinere străzi şi/sau trotuare din zona afectată de execuţia lucrărilor tehnico-edilitare în cauză, iar contravaloarea lucrărilor se va recupera de la executantul în culpă.
      Prin emiterea documentelor prevăzute în Normele privind lucrările tehnico-edilitare care se execută pe domeniul public se va putea realiza o mai bună verificare a lucrărilor atât din punct de vedere al încadrării în termene precum şi din punct de vedere al refacerii domeniului public afectat de aceste lucrări. 
      Structura Primăriei Municipiului Timişoara a fost reorganizată, de la data adoptării Hotărâri de Consiliu nr.13/2009, motiv pentru care se impune modificarea denumirii Direcţiei care răspunde de eliberarea actelor menţionate în anexe, astfel că în loc de Direcţia Tehnică se va trece Direcţia Generală Drumuri, Poduri, Parcaje şi Reţele de Utilităţi.
      Având în vedere cele menţionate anterior, se impune modificarea şi completarea Normelor privind lucrările tehnico-edilitare care se execută pe domeniul public aprobate prin HCL nr.13/27.01.2009.
      Astfel în baza Ordonanţei nr. 2/2001 privind regimul juridic al contravenţiilor, Legii nr. 50/91, republicată, privind autorizarea executării construcţiilor, Ordonantei 43/1997,republicată, privind regimul juridic al drumurilor, Legii nr. 10/1995, republicată, privind calitatea în construcţii si OUG nr.57/2019 privind Codul Administrativ si a celor prezentate anterior, propunem spre aprobare Consiliului Local “Normele privind lucrările tehnico-edilitare care se execută pe domeniul public”. 
     Urmare a celor prezentate mai sus, considerăm oportună iniţierea unui proiect de hotărâre privind modificarea şi completarea HCL nr.13/27.01.2009. 
	În concluzie, având în vedere prevederile legale expuse în prezentul raport, apreciem că proiectul de hotărâre privind aprobarea Normelor pentru execuţia lucrărilor tehnico-edilitare care se execută pe domeniul public îndeplineşte condiţiile pentru a fi supus dezbaterii şi aprobării plenului consiliului local. 

